Torsdag fik de aalborgensiske studerende et stort gennembrud med deres økoracer. Da blev køretøjet afprøvet på Euro Speedway banen i Lausitz syd for Berlin. Forud for kørslen ligger i hundredvis af timers arbejde. Og de studerende har gjort deres hjemmearbejde godt. Efter to års mislykkede forsøg, var målet at gennemføre de ca. 50 minutters kørsel. Og dernæst at nå ud på det der omregnet svarer til 2000 km på en liter benzin. Begge dele lykkedes. På en af turene, nåede køretøjet ud på hvad der svarer til ca. 3000 km på en liter benzin. Det har givet holdet bag køretøjet blod på tanden. Nu går de efter at forbedre deres hidtidige rekord på de 3000 km. Holdet har i alt fem forsøg, hvor det bedste tæller i konkurrencen. TV2/NORD følger holdets kamp. Vores udsendte medarbejder Michael Andersen har taget den lange tur til Tyskland med holdet, og producerer en længere udsendelse fra turen.

Referat:
En gruppe studerende fra Aalborg universitet er i disse dage i Tyskland. Her deltager de i et racerløb for køretøjer der kan køre ekstremt langt på literen.  